open-index/open-wikipedia-markdown huggingface dataset:
BAS

*Bas, compost chimich
*Basin, att de interazion umana
*Befreiungsausschuss Südtirol, organizzazion terroristica per la liberazion del Sudtirol.
Tram ATM 4500 (1984)

El **Tram ATM 4500** a l'è stada ona vettura articolada sperimental a pianal rebassaa, fada in del 1984 di Officin de la Stanga de l'union de du tram Vintott incidentaa.

## Storia
A mità agn '80 la UNIFER la voreva trovà di standard per i tram a pianal rebassaa, e l'ha definii 'me modell ona vettura articolada a dò cass, cont i carej estrem motor conligaa cont la giostra Urbinati.

In del 1984 i Officin de la Stanga ciappen on finanziament del CNR e fann on carrell a roeud independent de 550 mm. Cont l'interessament de la ATM de Milan che la da on para de tram Vintott incidentaa a l'è staa possibil fà el prototip.

I dò vettur a hinn staa tajaa per taccài, e i port a hinn staa spostaa in la sezion del center rebassada.

El numer a l'è staa scernuu in onor di primm tram articolaa de Milan, ciamaa anca lor 4500.

El tram el gh'ha avuu on quaj problema ai sospension, e l'è staa reparaa, ma poeu sia per el falliment de la Stanga che per el disinteress de la ATM el prototip el gh'ha avuu nissun seguit.

## Bibliografia
* 
* 
* 

## Vos correlaa
*Tram ATM 5001
Ferrovia Urbana de Zugh

La **ferrovia urbana de Zugh** a l'è on servizzi ferroviari urban S-Bahn vert dal 12 de dicember del 2004. L'è part del S-Bahn Zentralschweiz, ossia la Ferrovia de la Svizzera Centrala, insemma a la ferrovia urbana de Luserna.

## Lign
La ferrovia urbana a l'è fada de dò lign:
*Linia S1: Baar–Zugh–Cham–Rotkreuz–Luserna, part anca de la S-Bahn de Luserna
*Linia S2:  Baar Lindenpark–Zugh–Walchwil–Arth-Goldau

## Material rotabil

I treni scernuu per la ferrovia a hinn di Stadler FLIRT, però quand l'è staa vert el servizzi gh'eren no assee treni, e donca hinn staa doperaa, provvisoriament, di treni navetta.

Domà dal dicember 2008 a l'è doperaa domà el FLIRT.

## Vos correlaa
*Ferrovia urbana de Luserna
Isolott di Inamoraa

L**'Isolott di Inamoraa** a l'è on isolott a mità in tra l'Isola di Pescator e l'Isola Bella, in del comun de Stresa. El partegn ai Isol Borromee e l'è disabitaa.

La gh'ha ona spiaggia assee frequentada di innamoraa, de chi el nomm.
Carl III del Regn Unid

El **Carl III** (nassud **Carl Felip Artur Giorgg** in ingles *Charles Philip Arthur George*; Londra, 14 de november 1948) l'è el Re del Regn Unid e de tucc i Regn del Commonwealth, oltra che capo de la Gesa Anglicana, del 8 de setember 2022, dopo la mort de la mama.

A l'è el fioeul de la Lisabeta II e del Prenzip Felip, e l'è stad maridad prima con la Diana Spencer, con la che 'l gh'ha havud du fioeui, el Ghielm e l'Enrich, e poeu con la Camilla Shand.

Persona pussee innanz cont i agn a andà in sul trono britannegh, l'è stad anca l'ered per pussee temp. L'ha scrivud o co-scrivud pussee de 20 liber prima de deventà Re, ma l'è regordad anca per havé sostegnud di forme de medesina alternativa compagne de l'omeopatia, roba che l'ha fad un poo de polemica.

## Riferiment
*Treccani

## Alter proget

## Vos corelade
*Corona de Carl, Prenzip del Galles
Locomotiva FNM 240

La **Locomotiva FNM 240** a l'è stada ona locotender di Ferrovie Nord Milano progettada per trasportà la mercanzia.

## Storia
Al principi del 1900 a l'è staa necessari crompà di noeuv locomotiv per sostituì quij vegg de prima generazion.

Dopo de l'introduzion de la Locomotiva FNM 251-262 per el servizzi passegee, a l'è staa scernuu on noeuv modell per el servizzi mercanzia.

In del 1907 a entren in servizzi i primm quater unità, e l'ann dopo ne riven alter cinch.

In del 1912 la Società Anonima per le Ferrovie della Brianza Centrale la crompa dò di 'sti locomotiv per la ferrovia Monscia-Molten, ma se revelen inadatt e hinn crompaa dopo on quaj mes de la FNM, e ciappen tucc i matricol 401 ÷ 411.

Dal 1940 a hinn staa reclassificaa cont el numer 240, e dò unità a hinn venduu a Noara.

In del 1951, cont l'elettrificazion di lign, a hinn venduu tucc, e in del 1981 la 240-05 a l'è crompada de noeuv de la FNM e restaurada in del 1997.

## Bibliografia
* Giovanni Cornolò, *Le Ferrovie Nord Milano*, Briano Editore, Genova 1970.
* Giovanni Cornolò. *La ferrovia Monza – Molteno – Oggiono*, in "Italmodel Ferrovie" n. 229 (agosto 1979), pp.&nbsp;6–19.
* Massimo Dones, *240-05 FNME. Rinascita di una locomotiva a vapore*, in "Mondo Ferroviario", anno XV, n. 159 (settembre 1999), pp.&nbsp;6–17. ISSN: 0394-8854

## Vos correlaa
*Locomotiva FNM 200
*Locomotiva FNM 251-262
*Locomotiva FNM 250
Alstom Metropolis

L**'Alstom Metropolis** a l'è ona familia de treni per la metropolitana, doperaa in 22 città e 3000 treni.

Per esempi a l'è doperaa ad Amsterdam, Varsavia, Singapore, Buenos Aires e Barcelona.

I treni pòden vess doperaa in composion da 2 a 10 vittur e con o senza equipagg.

## Caratteristich
I treni pòden vess ordinaa cont on sistema de videosorveglianza a circuitt saraa e di scherm per l'informazion ai passegee o anca, in di servizzi de longa distanza, cont di scherm per film e television.

El treno el gh'ha di veder faa in manera particolar e che a hinn doppi, per miorà la climatizzazion e sbassà i rumor.

## Variant
* Alstom Metropolis C751A
* Alstom Metropolis C830
* Alstom Metropolis C751C
* Alstom Metropolis C830C
* Alstom Metropolis 98B
* Treno TMB 9000
* Treno 100 de la metropolitana de Buenos Aires
* Treno 300 de la metropolitana de Buenos Aires
* Treno MP 89
* Treno MP 05
* Treno MF 2000
* Treno AM5-M2
* Treno AM4-M4
Puerta de Toledo (metropolitana de Madrid)

**Puerta de Toledo ** l'è 'na stazion de la Metropolitana de Madrid.

## Interscambi
 Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Giorg del Galles

El **Giorg del Galles** (in ingles **George Alexander Louis**; Londra, 22 de luj del 2013) a l'è on nobil ingles, segond in la linia de succession al trono britannegh, dopo el sò popà Ghielm, che el gh'ha avuu cont la Caterina.

## Biografia

## Vos correlaa
*Carlotta de Cambridge
Elettrotreno DB 430

L**'Elettrotreno DB 430** a l'è on elettrotreno di Deutsche Bahn doperaa per el servizzi di S-Bahn e desviluppaa insemma de la Alstom e de la Bombardier.

L'ha sostituii l'Elettrotreno DB 420, doperaa di agn 1960.

## Tecnologia
I treni gh'hann l'aria condizionada, circuitt de videosorveglianza, e gh'è di piattaformitt in tra el treno e 'l binari per impedì de borlà per error.

A gh'è anca on sistema de informazion ai passegee cont di schermi LED, e i port se pòden dervì sia tucc sia a comand di passegee.

I sedij a hinn ergonomich.

## Vos correlaa
*Elettrotreno DB 423
*Stadler FLIRT
Red di tram de Cagliari

La **red di tram de Cagliari** a l'è ona red de tram che la quatta i comun de Cagliari, Monserrato e Settimo San Pietro.

Da l'avril 2015 a gh'è la segonda linia, recavada de la ferrovia Cagliari-Isili e del destinà de ona part de la ferrovia al tram.

## Storia
Dopo che la linia storica de Cagliari a l'è stada sarada, in di agn 1990 a l'è tornada l'esigenza de 'vègh el tram in città per miôrà la viabilità. A mità di agn 1990 ai Ferrovie della Sardegna a l'è daa el compit de presentà el progett, che l'è daa in del 1996.

Domà a genar 2003 però a l'è approvaa offizialment e l'è finanziaa de la Region e de l'UE per 33 milion de Euro.

A giugn 2004 scomincia el lavorà per la linia 1, che 'l finiss in del 2007. L'è inaugurada el 17 de marz 2008.

In del 2012 scomincia el lavorà per la segonda linia, finida in del 2015.

## Caratteristich

La Red a l'è elettrificada a 950 V CC e per la pupart del tragitt a binari unich, de scartament 950 mm, che 'l permett de ligàss ai Ferrovie della Sardegna.

La tratta recavada de la linia ferroviaria a l'è intregament in sed propria, inveci i tratt faa su recentement a hinn in viadott. I intersezion cont el traffich a hinn regolaa cont l'asserviment semaforich.

La linia 2 la percorr per 4 chilometer la ferrovia Cagliari-Isili, e donca a l'è on sistema de tram-treno.

## Material rotabil

El tram doperaa a l'è de la Škoda, el Škoda 06 T, che ghe n'è 9. A hinn in progettazion 3, cont opzion per 6, tram articolaa de la Construcciones y Auxiliar de Ferrocarriles.

## Bibliografia
* Rossano Lai, *Metrotranvia a Cagliari*, "I Treni", 2005, 273, pp.&nbsp;21–25.
*
*
*

## Vos correlaa
*Red di filobus de Cagliari
Tram STEL 85-92

El **Tram STEL 85-92** a l'è ona motris tranviaria interurbana de la STEL doperada de la ATM de Milan in su la red interurbana finna al 2010. L'è ciamada anca "Reggio Emilia", perchè l'è stada fada su a Regg.

## Storia
A hinn staa costruii a Regg Emilia in del 1928 di Officine Meccaniche Reggiane e gh'even ona cassa in legn. Eren anca bitension, 600V per la red classica e 1200V per i Tramvij de l'Adda.

In quej agn eren i motris pussee potent in Italia, e serviven la tranvia Milan-Vaver e la tranvia Milan-Vimercaa. Cont la vertura in del 1968 di Lign celer de l'Adda, faa cont di treni bloccaa, a hinn staa mandaa tucc in su la linia de Vimercaa.

In del 1972, cont la metropolitanizzion di lign celer, i bloccaa a hinn mandaa in su la linia de Vimercaa, e i Regg a hinn mandaa in sui Tramvij Brianzoeu, ossia la tranvia Milan-Caraa e la tranvia Milan-Limbiaa, e hinn restaa in servizzi finna 'l 2010.

## Vos correlaa
*Tram STEL 44-49
*STEL
Tram 2000

El **Tram 2000** a l'è on tram doperaa principalment in su la red di tram de Zurigh e entraa in servizzi dal 1976.

Di alter variant a hinn staa venduu a di alter città svizzer e anca a Genoa, per i primm treni de la metropolitana.

L'è a pianal rialzaa, e gh'è sia ona version monocassa sia di vittur articolaa da dò o trè cass. La pò vess sia monodirezional che bidirezional e gh'è scerna del scartament.

## Storia
In del 1976 la Verkehrsbetriebe Zürich la ordina 'sti noeuv tram, a dò cass e cont trii carej, e che hinn monodirezionai, vist che tucc i lign de Zurigh i gh'ha i anej de retorn. Hinn staa ciamaa Tram 2000 sia per la soa numerazion sia per reppresentà el renoeuvament del servizzi di tram.

In del midemm ann la Forchbahn, ferrovia urbana che la compatiss cont i tram de Zurigh part di binari la crompa anca lee di Tram 2000, dò cass bloccaa e bidirezionai.

In del 1981 la Red di tram de Neuchâtel la crompa 4 tram in composizion bloccada de 2 gabinn, comé quej de la Forchbahn.

Cont la vertura de la Metropolitana de Genoa in del 1990 a hinn faa ses Tram 2000, modifegaa poeu di officin italian.

Incoeu a hinn anmò in produzion, anca se i red hinn dree orientàss a di soluzion pussee noeuv.

## Variant
I variant del Tram 2000 a hinn:
*Tram Be 4/6, el pussee doperaa, articolaa e a dò cass
*Tram Be 4/8, cont ona sezion centrala a pianal rebassaa
*Tram Be 8/8 e Be 4/4: Tram doperaa de la Forchbahn e de la Red de Neuchâtel.
*Tram Be 4/10: Doperaa in su la red de Berna
*Elettrotreno AMT 01-06, el treno de la Metropolitana de Genoa

## Varda anca
*Red di tram de Zurigh
Red di tram de l'Île-de-France

La **Red di tram de l'Île-de-France** a l'è ona red di tram longa 103,8 km che la serviss Paris e l'Île-de-France gestii de la Régie Autonome des Transports Parisiens.

A l'è fada de noeuv lign: 6 a hinn de tram normal, vuna a l'è ona linia de tram treno gestida de la SNCF e dò a hinn tram su gomma Translohr.

## Storia
Dal 1855 al 1938 Paris a l'è staa servii de ona granda red de tram, sarada però in del 1938. Eren in origin a cavall e poeu a motor termich.

El tram a l'è poeu revalutaa 'me mezz de strapòrt publegh e l'è verta la linia T1 in del 1992, seguida de la T2 in del 1997. In del 2013 a l'è verta la prima linia Translohr.

## Lign
I lign a hinn 9, de che 1 spartida.

## Material rotabil
A hinn doperaa in di lign convenzionai di tram Alstom, in sui lign su gomma Tranlohr gh'è i tram apposta.

File:T1 a bobigny pablo picasso.jpg|thumb|upright=1.4|Linia T1
File:Paris tramway-T2.jpg|thumb|upright=1.4|Linia T2
File:Paris-tramway.jpg|thumb|upright=1.4|Linia T3
File:Gare de Bondy 03.jpg|thumb|upright=1.4|Linia T4
File:T5 près Station Les Flanades 2.JPG|thumb|upright=1.4|Linia T5
File:Villejuif ligne T7 2013-11-16.jpg|thumb|upright=1.4|Linia T7


## Vos correlaa
*Metropolitana de Paris
Stazion de Taverne-Torricella

La **Stazion de Taverne-Torricella** l'è 'na stazion ferroviaria regionala del Canton Tesin sita in la città de . L'è in su la  e l'è collegada ai stazion de . L'è stazion de la linia S90 de la red celer del Canton Tesin.
Red di tram de Rotterdam

La **red di tram de Rotterdam** a l'è vun di tocch pussee important del straport publich de Rotterdam. Verta dal 1879, incoeu la gh'ha 7 lign regolar e 3 speciai o stagionai.

## Storia

La red la derva in del 1879 a cavaj, per poeu fiancàgh on servizzi de tram a vapor. In del 1904 el riva el tram elettrich, e la nass la società RETM che la derva offizialment la prima linia l'ann dopo.

In del 1907 a ghe sera domà ona linia minga elettrificada, sarada in del 1927 e sostituida cont di autobus.

Dal 4 de april 1927 la società la partegn al Comun de Rotterdam.

## Lign
I lign fiss a hinn:
*Linia 2: Keizerswaard - Charlois
*Linia 4: Molenlaan - Spangen
*Linia 7: Woudestein - Willemsplein
*Linia 8: Kleiweg - Spangen
*Linia 20: Lombardijen - Rotterdam Centraal
*Linia 21: De Esch - Schiedam, Woudhoek
*Linia 23: Beverwaard - Marconiplein
*Linia 24: De Esch - Vlaardingen, Holy
*Linia 25: Carnisselande - Schiebroek

## Material rotabil

Dal 1960 al 2003 la flotta a l'era fada integralment di tram faa de la Duewag, e 'l modell pussee famos a l'è Zwevend Geleed Tramrijtuig.

Dal 2002 al 2004 la Alstom la consegna 60 Citadis articolaa a cinch sezion, ma limitaa ai tratt che hinn inscì longh de ciappàl. In del 2012 n'hinn staa ordenaa alter 53, pussee cort per fàj circolà in su tucc i lign.

Donca dal 2014 tucc i ZGT a pianal rialzaa hinn staa sostituii, e Rotterdam a l'è devegnuda la prima città del Benelux cont el tram accessibil per i disabil al 100%.

## Vos correlaa
*Metropolitana de Rotterdam
Trambesòs

El **Trambesòs** a l'è on servizzi de metrotranvia che 'l conliga Barcelona, San Adrián de Besós e Badalona. A l'è faa de trè lign longh in total 14,1 km per 27 stazion.

La dopera el scartament standard e l'è in progett on raccord cont el Trambaix.

## Storia

## Lign

### T4

La linia T4 a l'è stada la prima a vess verta, el 8 de magg del 2004. Originariament verta con 10 stazion, poeu estenduu a 14. La permett de scambià cont la T5.

### T5

La linia T5 a l'è stada inaugurada el 14 de ottober del 2006, cont 8 stazion e possibilità de scambia cont la linia 4 de la Metropolitana, e in del 2007 a hinn vert alter 4 stazion e poeu l'è completada, e la permetterà de scambià anca cont la linia 2 e in futur la linia 9.

### T6

La linia 6 a l'è verta dal giugn del 2008, per la pupart in sui binari di alter lign. La permett on interscambi complett cont i alter lign del Trambesòs, cont la M4 e cont i Rodalies.

## Material rotabil

Comé anca el Trambaix, el Trambesòs el dopera el tram Alstom Citadis in d'ona version adattada a 5 sezion e 3 carej, faa su in 18 tram in la fabbrica de Santa Perpetua de Moguda.

## Vos correlaa
*Trambaix
*Metropolitana de Barcelona
*Tram a Barcelona
Tranvia de Sassari

La **tranvia de Sassari** a l'è on servizzi de metrotranvia che 'l serviss la città de Sassari gestii de la ARST e vert dal 2006.

## Caratteristich
La tranvia a l'è spartida in tra on tocch stradal in sed propia e vun fiancaa a la ferrovia in binari independent. La dopera el scartament de 950 mm, standard di Ferrovie della Sardegna e doperaa anca in su la red di tram de Cagliari.

Faa a binari unich, el gh'ha on para de raddoppi de interscambi e l'è elettrificaa a 750 V CC.

La linia intrega a l'è longa 4,331 km e la gh'ha 8 stazion, cont on cadenziament de 20 menut.

## Slongament previst
A l'è in progettazion ona connession cont Li Punti, e in programma ona connession in tra l'Algher e l'Aeroport de Algher-Fertilia, per taccà anca Sassari a l'aeroport, cont la conversion a tranvia de la ferrovia Sassari-Algher e Sassari-Sorso.

## Material rotabil

Per el servizzi a hinn doperaa quater AnsaldoBreda Sirio bidirezionai, longh 27 meter e bon de ciappà circa 200 passegee, de che 51 settaa.

## Bibliografia
* Gian Guido Turchi, *A Sassari arriva il tram*, "I Treni", 2001, 224, pp.&nbsp;14–17.
Pirámides (metropolitana de Madrid)

**Pirámides ** l'è 'na stazion de la Metropolitana de Madrid e di lign  C1, C7 e C10 di Cercanías de Madrid.

## Interscambi
 Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Locomotiva

La **locomotiva** a l'è on rotabil ferroviari che 'l gh'ha on motor e bon de dà trazion al treno.

## Storia
La prima locomotiva, doperada per el servizzi di miner, l'è stada inventada in Galles in del 1804 del Richard Trevithick. In tra el 1825 e 'l 1830 gh'è i primm locomotiv a vapor per el servizzi passeggee, faa del George Stephenson.

Intorna a la fin del secol quell de 19 nassen anca i locomotiv elettrich, anca se se spanteghen subit domà in di Stat cont pocch resors naturai comé la Svizzera.

I locomotiv diesel se desviluppen debon domà in di agn 1950, per servì i lign senza elettrificazion dopo de la fin di locomotiv a vapor.

## Tipi
A gh'è vari tipi de locomotiv.

### Locomotiva a vapor

La locomotiva a vapor a l'è stada la prima a vess inventada, e voramai a l'è doperada domà in di servizzi turistich.

La sfrutta el principi de la macchina a vapor, e l'è tipicament alimentada a carbon, anca se gh'è staa di alter combustibil 'me el metan o l'oeuli mineral.

### Locomotiva diesel

La locomotiva Diesel la dopera on motor Diesel per la soa alimentazion. A l'è spartida in trè variant:
*Diesel-elettrich: Indova el motor 'l alimenta on motor elettrich, e che 'l permett anca de alimentàlla cont la catenaria
*Diesel-meccanich: Indova el motor el moeuv i roeud
*Diesel-idraulich: Che 'l dopera l'idraulica per spostà la locomotiva.

### Locomotiva elettrica

La locomotiva elettrica la dopera on motor elettrich de trazion comé mezz de locomozion, e l'energia a l'è ciappada del pantograf o de la  terza rodaia o di voeult de ona batteria.

La cassa la gh'ha dent donca i armament necessari per ciappà l'elettricità, eventualment convertìlla e mandàlla ai motor.

## Us de la locomotiva
La locomotiva la pò vess doperada sia in coo al treno per trainàll sia a mità o in coa per spingél.

Esisten anca di locomotiv che permetten de ciappà dent di passeggee: I Automotris, che dent i gh'ha l'aspett de ona carrozza.

A gh'è anca di carrozz semipilota, ossia ona carrozza normal cont ona gabina che la permett de telecomandà la locomotiva a distanza, per permett de invertì la marcia senza invertì la locomotiva.

## Vos correlaa
*Automotris
Stadler KISS

El **Stadler KISS** a l'è on elettrotreno binivell per i lign suburban desviluppaa de la Stadler Rail dal 2008 e in servizzi dal 2011.

Per i Ferrovij Federai Svizzer a l'è classificaa comé **RABe 511**, e 'l prototip a l'era ciamaa "DOSTO".

A ghe n'è 1145 in gir per el mond, al 2016.

## Caratteristich
La caratteristica pussee importanta del KISS a l'è el volt numer de post, circa 100 settaa e 500 in pee. L'entrada a l'è rebassada, e gh'è l'aria condizionada e anca la toalett, accessibil per i disabil. 

La version a 6 cass la gh'ha dò motris e quater  remorciaa, in la version Eurasia per el scartament russ, a 4 e 6 cass, a gh'è potenza in tucc i carrozz.

## Client
I Ferrovij che doperen el KISS a hinn:
*Ferrovij Federai Svizzer per la red urbana de Zurigh, in 50 treni
*BLS AG, per la S-Bahn de Berna, in 28 treni, pussee 24 per el servizzi regional
*Ostdeutsche Eisenbahn, per la red urbana de Berlin, in 16 treni
*WESTbahn, per el servizzi suburban in Austria in 7 treni
*Aeroexpress, per i servizzi shuttle di Aeroport de Mosca

Anca di compagnij svedes i gh'ha el KISS, ma a l'è ciamaa "DOSTO" perché KISS in svedes el voeur dì "pissa".

## Vos correlaa
*Elettrotreno FFS RABe 511
*Stadler FLIRT
Teoria jenerazionala de Strauss-Howe

La **teoria jenerazionala de Strauss-Howe**, creada da i autor William Strauss e Neil Howe, la descriv un teoreg circol jenerazional ind la storia americana.

## Storia
Strauss e Howe i ha ponid i basi de la so teoria ind el liber *Generations* del 1991, ind el qual i faxiva una analisi de la storia americana a travers una serie de biografie di jenerazion indree fina al 1584. Ind el so liber *The Fourth Turning* del 1997, i ha espandid la teoria col concentrar-s sœ un circol de quater tipi di jenerazion e sœl ritornar di epoge simile ind la storia americana. Dopo qesto i ha espandid la teoria ind i so oltre publicazion.

La teoria l'è staita svilupada per descriver la storia di USA. I autor i ha però esaminad anc di tendenze jenerazionale in di olter parts del mond e descrivid di circoi simei in olter stats.

## Reazion
Eric Hoover (2009) l'ha ciamad i autor pionier de una industria de consulents e recercador focalizads sœ i jenerazion. La resposta academega l'è staita varia, con una part qe l'ha trovad la teoria interessanta e un'oltra qe l'ha criticada. I critiqe i s'è concentrade sœl mancar di evidenze empirige per i so conclusion, e per la percezion qe una part di so argoments i tegn mìa cœnt di reai diferenze ind la popolazion.

## Riferiments
Škoda 15T

El **Škoda 15T** a l'è on tram de la Škoda a pianal integralment rebassaa, disponibil sia in version monodirezional che bidirezional. A l'è in produzion del 2009.

## Caratteristich

El 15T a l'è progettaa in manera assee modular, e l'è disponibil finna a 5 cass, longh circa 50 meter. I carej a hinn desligaa de la cassa e donca ghe interferissen no, e de facc la disposizion di cadregh e port a l'è scernuda del client.

A l'è disponibil on sistema de cobbiament di pussee tram.

## Informazion tecnegh
I vari treni fondaa in sul modell 15T a hinn different in tra de lor, e hinn arent domà in di scern tecnegh.

La velocità massima teorica a l'è de 80 km/h, anca se on quaj tram local a l'è limitaa a 59 km/h.

El 15T pussee curt a l'è quell a dò cass, longh 21 800 mm, el pussee longh quell a cinch sezion, longh 50 600 mm.

## Client

El client pussee important di tram Škoda a l'è la Red di tram de Praga, che l'ha ordenaa 250 di 'sti tram per el sò servizzi.

Riga, capital de la Lituania, l'ha crompaa 20 15T cont l'opzion per alter 32.

Ona quaj red cinesa l'ha crompaa el 15T, inveci la Škoda l'ha perduu di gar in Germania e Finlandia.

## Vos correlaa
*Škoda 14 T Elektra
Red di tram de Fiorenza

La **red di tram de Fiorenza** a l'è on sistema de metrotranvia che la conliga Fiorenza e Scandicci, verta dal 2010.

## Linia

La linia T1 a l'è longa 11,5 km e la gh'ha 26 stazion e fermaa. A ghe voeur 43 menut per fàlla.

El capolinia principal a l'è a Scandicci, indova che gh'è el deposit e on parchegg de scambi cont l'autostrada.

La linia T2 a l'è longa 5,3 km e la gh'ha 13 stazion e fermaa. Conliga l'aeroport Peretola al center cittadin. A ghe voeur 22 menut per fàlla.

## Slargament
La linia T3, inveci, l'è progettada per conligà i tratt a nord de la città, e l'è in costruzion, cont fin prevista in del 2023.

A l'è in progett, inveci, la linia T4, on sistema de tram-treno che 'l doperaria di binari desmettuu per l'alta velocità.

## Material rotabil

In su la red circolen 17 tram AnsaldoBreda Sirio, bidirezionai.

## Alter progett

## Vos correlaa
*Straport a Fiorenza
Bandera araldega

In araldega e in vessillolojia, una **bandera araldega** l'è un vessill qe al g'ha dent un stema o dei olter simboi araldeg, de solet dovrad per l'identifegazion personala.

G'è diverse tipolojie de bandere araldege: bandera quadrada, stendard, penon, gonfalon, guidon, penel, fiama, ecetera. I norme de le bandere araldege i cambia de stat in stat, e i s'è evolude ind el temp.


File:Albrecht Altdorfer 043.jpg|L'imperador Massimilian cont ol baner del SRI e dei s
File:Banners of Knights of the Thistle.jpg|Bandere dei Cavalier del Cardon
File:Royal Banner of Denmark (14th Century).svg|Stendard real de Danimarca (XIV sec.), basad in sul stema real.
File:Funeral Elisabeth.jpg|Bandere araldege a'l funeral de Elisabeta I d'Ingilterra
File:Flag of Early Medieval Kingdom of Leon.svg|Stendard medieval dei sovran de Leon
Tram GT6-80C

El **Tram GT6-80C** a l'è on tram doperaa in su la red di tram
e la S-Bahn de Karlsruhe dal 1983 per el particolar sistema de tram treno de la città.

## Struttura
El tram a l'è ispiraa a nivell stilistich ai tram de la serie Stadtbahnwagen B (*Vittura metrotranviaria B*), che vann in sui red del Nord Ren-Westfalia dal 1973.

I vari cass a hinn conligaa cont on carrell Jakob, che 'l permett l'intercomunicazion.

A differenza del la Stadtbahnwagen B, però, la carrozza motris la gh'ha domà ona porta per el personal e l'altra carrozza de estremità la gh'ha domà ona gabina ausiliaria.

I vittur che i gh'ha de andà in su di tratt debon de ferrovia a hinn dotaa de fis'c de avvertiment, i sistema de sicurezza e 'na roeuda particolara adatta sia ai rodaj tranviari che a quej ferroviari.

## Storia
El primm lott a l'è staa consegnaa in tra el 1983 e 'l 1984, faa su de Waggon Union e elettrificada da Brown, Boveri & Cie.

### Us
A l'inizzi a hinn staa mittuu in su la linia urbana A (S1 e S11 dal 1994) e dal 1987 in su la linia 2 del tram.

Cont la riforma del 1997, la linia 2 la deventa la linia suburbana de tram treno S2, e donca a hinn doperaa anca li.

Dal 2013 a hinn doperaa anca occasionalment in su la linia 5 e in su la 3 in di moment di picch de utenza.

### Trasformazion
*501-520: Installazion de la macchinetta di biliett, per ona cadrega de men, installazion di telecamer e de ona zona per trasportà i bici.
*506, 515: Restavor dopo de 'n foeugh, mittuu i panej a LED.

## Bibliografia
* *25 Jahre Stadtbahnwagen „Typ Karlsruhe“.* In: *Der Weichenbengel.* 3, 2008, , S. 46–53.
* Axel Reuther: *Album der deutschen Straßenbahn- und Stadtbahnfahrzeuge. 1948–2005.* GeraMond, München 2005, ISBN 3-7654-7141-0.
* Klaus Bindewald: *Die Albtalbahn: Geschichte mit Zukunft. Von der Schmalspurbahn zur modernen Stadtbahn.* verlag regionalkultur, Ubstadt-Weiher 1998, ISBN 3-929366-79-7.

## Vos correlaa
*Tram GT8-80C
*Modell Karlsruhe
Red di tram de Venezia

La **red di tram de Venezia** a l'è on servizzi de straport publich che 'l quatta la città de Venezia operaa cont on tram su gomma.

## Storia
Venezia antigament la gh'eva on sistema de tram, e l'ultima linia urbana a l'è stada sarada in del 1940, anca se ona tranvia interurbana a l'è stada sarada in del 1954.

In del 1992 a l'è stada parpognuu on noeuv sistema cont 3 lign, e a hinn staa ottegnuu i finanziament per el primm tocch.

In del 1999 a l'è staa approvaa el progett de tram in su gomma.

El 19 de dicember 2010 a l'è verta la prima linia.

El 16 settember 2015 a l'è verta la linia T2.

## Caratteristich
El tram a l'è on sistema in su gomma Translohr, che 'l dopera domà on binari central per guidà i mezz, e per el rest el gh'ha i roeud classich. Per la T1 el 29% de la tratta a l'è in sed propria, in la T2 la percentual la se volza al 75%.

## Lign
El servizzi a l'è faa de 2 lign, la prima la conliga Favaro Veneto a Mestre, e l'è de 14 km cont 23 fermaa. L'è identificada a nivell visiv cont el ross.

La segonda la conliga el Center de Mestre a la Stazion. A l'è longa 6 km con 14 fermaa. In tra i dò lign a gh'è on interscambi.

## Material rotabil
El servizzi a l'è gestii cont 20 tram su roeuda Translohr, longh 32 meter, largh 2,20 meter e volt, senza pantograf, 2,89 meter.

A l'è a pianal integralment rebassaa, e gh'è men de 3 cm de scart in tra la piattaforma e 'l tram. Du tram fiancaa occupen 5,40 m.

## Galleria di foto

File:Tram Translohr in direzione Venezia.jpg|On tram in sul pont per Venezia
File:Deposito tram mestre.JPG|El deposit de Mester
File:Mestre (VE) 45.jpg|Tram in corsa a Mester
File:Rampa sottopasso.jpeg|Rampa del sottapass
File:Tram Mestre.JPG|La rodaja del Translohr
File:Tram mestre translohr lavori in viale san marco.JPG|I lavorà del tram

## Alter progett

## Vos correlaa
*Tranvia de Padova
*Translohr
Stadtbahnwagen B

El **Stadtbahnwagen B** (*Vettura metrotranviaria B*) a l'è on tram articolaa progettaa de la DUEWAG per el servizzi metrotranviari de la region de la Ruhr.

A hinn di vettur a dò cass, bidirezionai e a pianal volt, ona quaj unità de la Stadtbahn de Dortmund a l'è staa slongaa cont ona terza cassa.

## Storia

A la fin di agn 1960 la Region de la Rurh la voreva trasformà el sò sistema de tram in d'on moderno sistema de metropolitana lingera, 'na Stadtbahn, e a hinn staa progettaa i *Stadtbahnwagen A*.

Però poeu i città de Colonia e Bonn s'hinn giontaa al progett, e donca el modell A a l'è staa bandonaa per on noeuv progett, bon de sopportà i curv e i tunnel di grand città.

In del 1973 a l'è staa consegnaa el primm tram B, a la città de Bonn e a quella de Colonia. Inveci el modell A a l'è staa a la bas del tram SSB DT 8, doperaa a Stoccarda.

A l'è restaa in produzion finna al 1994, e l'è stada realizada ona variant per Karlsruhe (GT6-80C , GT8-80C , GT8-100C) e di alter variant per i città de Ankara, Bursa, Città del Messich, Guadalajara, Londra, Losanna, Monterrey, Newcastle upon Tyne, Pittsburgh e Saint Louis.

## Variant
I vittur B se dividen a segonda de la velocità massima (80 o 100 km/h) e per la tecnica di motor:
*C: a frazionator
*D: a azionament trifase
*S: a commutator

## Alter progett

## Vos correlaa
*Tram GT6-80C
*Tram GT8-80C
*Tram GT8-100C
Canal (metropolitana de Madrid)

**Canal ** l'è 'na stazion de la Metropolitana de Madrid.

## Interscambi
 Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Red di tram de Karlsruhe

La **Red di tram de Karlsruhe** a l'è on sistema de straport publich de la città de Karlsruhe, fortement integraa in la ferrovia urbana de la città, in del famos modell Karlsruhe.

## Storia
Cont el cress dovuu a la rivoluzion industriala la città de Karlsruhe la gh'ha avuu besogn de on servizzi de straport intern, e l'è staa scernuu on tram a cavaj, che poeu in d'on poo de lign el deventa a vapor.

In del 1894 AEG la toeu el controll de tucc i lign, e in del 1900 tucc i lign a hinn elettrificaa, ma giamò de on quaj ann de doperaven di tram a batteria.

Dopo de la segonda guerra mondial el sistema a l'è staa modernizzaa fiss, e grazia a la volta presenza de binari, dovuda soratutt ai industri, el tram a l'è deventaa semper pussee integraa in la Stadtbahn.

Dal 2010 a l'è in costruzion on tunnel in del center città per garantì ona frequenza pussee volta e per lassà la strada libera.

## Integrazion
La Tranvia a l'è integrada in l'inscì ciamaa Modell Karlsruhe, ossia on tram-treno indova i lign de treno poeu entren in città in sui binari del tram.

## Lign
Al 2010, el tram a Karlsruhe el gh'ha 71,5 km, e gh'è sett lign: Ses a operen normalment e vuna domà in del fin settemana.

Tucc i lign urban a hinn cadenzaa a 10 menut, la linia del weekend e i lign extraurban a circa 20 minut.

I lign a hinn:
*1: Durlach – Auer Straße – Tullastraße – Durlacher Tor – Marktplatz – Europaplatz – Schillerstraße – Weinbrennerplatz – Europhalle – Oberreut Badeniaplatz
*2: Wolfartsweier – Aue – Auer Straße – Tullastraße – Durlacher Tor – Rüppurer Tor – Hauptbahnhof – ZKM - Karlstraße - Europaplatz - Yorckstraße - Städtisches Klinikum - Siemensallee
*3: Wolfartsweier – Aue – Auer Straße – Tullastraße – Durlacher Tor – Rüppurer Tor – Hauptbahnhof – ZKM - Karlstraße - Europaplatz - Yorckstraße - Städtisches Klinikum - Siemensallee
*4: Europaviertel – Waldstadt – Hirtenweg/Technologiepark – Hauptfriedhof – Durlacher Tor – Marktplatz – Europaplatz – Karlstraße – Hauptbahnhof - Tivoli
*5: Rheinhafen - Entenfang - Kühler Krug - Weinbrennerplatz - Mathystraße – Europaplatz – Marktplatz – Mendelssohnplatz - Konzerthaus – Mathystraße – Weinbrennerplatz – Kühler Krug – Entenfang – Rheinhafen
*5E: Rintheim - Tullastraße - Schloss Gottesaue/Hochschule für Musik - Ostendstraße - Rüppurer Tor - Kronenplatz/Universität - Durlacher Tor - Hauptfriedhof - Rintheim
*6: Hirtenweg/Technologiepark - Tullastraße - Schloss Gottesaue/Hochschule für Musik - Ostendstraße – Konzerthaus – Karlstor – Europaplatz – Entenfang – Daxlanden – Rappenwört
*8: Wolfartsweier – Aue – Durlach (tram del weekend)

## Material rotabil

El material rotabil a l'è compartii cont la Stadtbahn de Karlsruhe, e per esempi a l'è:
*Tram GT6-80C
*Tram GT8-70D/N
*Tram GT8-100C/2S
*Tram GT8-100D/2S-M

A hinn per la pupart derivaa de la Stadtbahnwagen B, e quej de pussee recenta progettazion a hinn i tram de la familia Bombardier Flexity, Link e Swift.

## Vos correlaa
*S-Bahn de Karlsruhe
Siemens P2000

El **Siemens P2000** a l'è on tram articolaa doperaa in su la metropolitana de Los Angeles, in sui lign Bloeu, Verda e Expo.

A l'è fada de la Siemens AG, e oltra a tucc i confort moderni comé l'aria condizionada el gh'ha anca on sistema de controll automatich del treno. L'è accessibil per i disabil.

## Riferiment
*"Los Angeles P2000 Light Rail Vehicle"
*"P2000 Light Rail Vehicle Powered Axle Assembly Overhaul"
## Vos correlaa
*Metropolitana de Los Angeles
Tram SSB DT 8

El **Tram SSB DT 8** a l'è on tram doperaa in su la red di tram de Stoccarda, derivaa di primm prototip de la Stadtbahnwagen B.

In todesch la sigla la voeur dì "Doppia Automotris modell Stoccarda a vott ass".

## Storia
Dopo che al Consili Comunal de Stoccarda a l'era staa parpognuu on sistema de metropolitana, a l'è staa preferii on sistema de metropolitana lingera in superfiss.

Per fà on confort arent a quell de la metropolitana, a l'è staa deciduu de fà di piattaform volt, vist che gh'era no el pianal rebassaa, e de fàll longh comé 2 tram classich.

## Caratteristich
El tram a l'è azionaa in tucc i ass, per garantì de superà i pendenz de Stoccarda che riven al 70 per milla, cont di version approvaa anca per el 90 per milla.

## Variant
'Sto tram a l'è staa faa in 12 serij, che pòden vess reunii in quater generazion:
*I prototip da DT 8.1 a DT 8.3
*La prima generazion, fada de  DUEWAG , AEG , Siemens e SGP
*La segonda generazion, fada cont di adattament e di revamping
*La terza generazion, derivada del Stadler Tango

## Vos correlaa
*Tram GT4, doperaa in su la linia a scartament metrich
Variobahn

El **Variobahn** a l'è on tram articolaa e a pianal integralment rebassaa faa dal 1993 e dal 2901 de la Stadler Rail e, prima, de la ABB, Adtranz e Bombardier Transportation.

A hinn doperaa in sul Tramlink de quella de Chemnitz, Helsinki, e in su la metropolitana lingera de Sydney, Bergen e di straport de la zona del Ren, in Germania.

## Storia
El primm prototip a l'è staa faa de la ABB per la red de Chemintz in del 1993. On modell a l'è staa anca venduu a Duisburg, ma a l'è mai scominciada la produzion in serie.

Dopo on quaj ann, la Bombardier la ciappa i diritt de produzion, che poeu a hinn venduu a la Stadler Rail per concentràss in sul Bombardier Flexity.

## Caratteristich

El Variobahn a l'è on tram a pianal integralment rebassaa, e per andà sia in sui sistema de veggia e noeuva generazion, a l'è adattabil: El pò vess costruii sia monodirezional che bidirezional, e cont el pianal bass al 100% e al 75%, e cont el scartament standard e metrich. Anca la larghezza a l'è disponibil da 2,3 a 2,65 m.

Ogni roeuda a l'è motris, e donca a gh'è no di carej classich, che donca permetten el rebassament.

## Operator
*Red di tram de Chemnitz: 30 tram
*Red di tram de Mannheim: 42 tram
*Stadtbahn de Duisburg: 1 tram
*Dulwich Hill Line: 7 tram
*Red di tram de Helsinki: 40 tram
*Red di tram de Graz: 45 tram
*Red di tram de Potsdam: 18 tram
*Tramlink: 12 tram
*Aarhus Letbane: 14 tram
*Metrotranvia de Bergen: 26 tram

## Vos correlaa
*Stadler Tango
*Stadler Tramlink
Automotris FNM E.750

I **automotris FNM E.750** eren di automotris di Ferrovie Nord Milano doperaa per trainà i treni regionai e dirett.

Faa su in tre serie, i sò equivalent di Ferrovij del Stat italian eren la ALe 724, ALe 582 e ALe 642.

## Storia
La prima serie a l'è stada commissionada in del 1979, e hinn staa consegnaa in 12 unità el 3 april 1982.

In del 1984 n'hinn staa ciappaa alter 6 unità.

Da l'ottober 1993 l'è entrada in servizzi la terza serie.

Cont el cambi de l'orari del 11 de dicember 2016 i ultim tre elettromotris de 'sto tipo servissen pu in livrea Trenord.

## Galleria

File:E.750_Saronno.jpg|Motris de la prima serie in livrea bianco-verda
File:FNM elettromotrice EA.750.jpg|Motris de la segonda serie insemma ai Socimi
File:Interno_E.750_FNM.jpg|Interno de 'na motris de prima serie


## Vos correlaa
*Lista del material motor di Ferrovie Nord Milano

## Alter progett
Red di tram de Basilea

La **red di tram de Basilea** a l'è on servizzi de straport publich che 'l quatta Basilea e 'l sò Hinterland, e la riva anca in Franza e in Germania.

A l'è fada de 12 lign e l'è vun di simboi de la città, recognossuu di ministeri cantonai. A l'è a scartament metrich e longa 77 km.

A l'è gestida insemma de la Basler Verkehrs-Betriebe (Basilea Città) e de la Baselland Transport (Basilea Campagna).

## Lign
I lign a hinn 12, 9 gestii de Basilea Città e 3 de Basilea campagna.

### Servizzi internazional
La Red de Basilea la riva anca in Franza e Germania.

La linia 10, per rivà a Rodersdorf la passa in del comun franzes de Leymen. I passegee che a hinn sul tram a hinn no controlaa de la dovana, e pòden andà giò domà se i gh'ha no mercanzia oltra di limit.

La linia 8 la riva a la Stazion de Weil am Rhein, in Germania.

La linia 3 a l'è dree a vess modifegada per mett el capolinia a Saint-Louis, in Franza.

## Storia

La prima linia a l'è verta dal 6 de magg 1895, cont el percors Centralbahnhof–Marktplatz–Mittlere Brücke–Aeschenplatz–Badischer Bahnhof.

A l'è poeu cressuda rapidament, in del 1897 a hinn vert 6 noeuv sezion, e vuna la conligava Basilea a Birsfelden.

In del 1900 la devegn internazional, cont el rivà a Sankt Ludwig, incoeu Saint-Louis, Haut-Rhin, part de l'Imper Todesch. In del 1910 a l'è vert on tocch per Huningue, anca lee todesca. In del 1917 a l'è verta ona linia per Lörrach. Tucc 'sti lign a hinn staa saraa denter del 1967.

Lungh la segonda guerra mondial tucc i lign forest a hinn staa saraa.

In del 1974 tanc aziend a hinn staa unii in la Baselland Transport AG.

## Material rotabil

Per la pupart la red la dopera di classich tram svizzer, comé el tram BVB Be 4/4 401–476, e el BVB Be 4/4 477-502.

In di ultim agn a hinn staa crompaa di tram pussee moderni 'me i Stadler Tango e i Bombardier Flexity.

## Vos correlaa
*Red di filobus de Basilea
*Red celer de Basilea
Bombardier Flexity

El **Bombardier Flexity** a l'è on tram, bon anca per i servizzi de metrotranvia e de metropolitana lingera. Al 2015 ghe n'è pussee de 3'500, in 100 città de pussee de 20 Stat.

## Caratteristich
I tram a hinn modular, e gh'è ses modej de bas che però se pòden personalizzà ulteriorment, e che permetten de riparàll a la svelta in cas de dagn.

El voltagg e 'l scartament a hinn adattabil, e se pò scernì el pianal integralment o parzialment rebassaa per l'accessibilità.

A hinn boni per i tram-treno.

## Variant
I variant del Flexity a hinn:
*Monodirezionai e bidirezionai
**Flexity Classic
**Flexity Outlook
**Flexity Freedom
*Domà bidirezionai
**Flexity Swift
**Flexity Link
**Flexity 2

I tram se distinguen per el design, la velocità e 'l pianal.

## Soluzion personalizzaa

Ona quaj città la gh'ha avuu di version personalizzaa del Flexity.

Per esempi in su la Red di tram de Berlin a gh'è ona version ispirada al vegg tram Incentro, sia bidirezional che monodirezional.

Anca Toronto la gh'ha avuu ona version particolar, fada per sostituì i tram CLRV e i tram ALRV.

In su la Red di tram de Zurigh a gh'è el tram Cobra, varianta del Flexity.

## Vos correlaa
*Eurotram
*Variobahn
Stadler Rail

La **Stadler Rail** a l'è ona ditta svizzera che la fa su di vettur ferroviari, verta in del 1942 a Bussnang.

La gh'ha circa 3'000 dependent e l'è specializzada in prodott specifich per i ferrovia a cremaliera.

## Storia
Stadler a l'è stada fondada a Zurigh in del 1942 da Ernst Stadler, e i sò primm locomotiv a hinn sortii in del 1945.

In del 1984 la ditta la scomincia a lavora in sui treni passegee, che l'ha menaa al slargàss internazional.

In del 2005 a l'è completada l'acquisizion de la SLM Winterthur, azienda specializzada in ferrovij a cremaliera e locomotiv a vapor.

## Prodott
### Elettrotreni e autotreni

La Stadler a l'è assee specializzada in di elettrotreni e autotreni per el servizzi regional, comé per esempi el Stadler GTW, classificaa poeu per el numer di ass, el Stadler FLIRT e 'l Stadler KISS.
A Diesel gh'è el Stadler Regio-Shuttle, doperaa in Germania.

L'ha desviluppaa anca on treno a volta velocità, el Stadler EC250.

Faa inveci su misura per la ferrovia franzesa l'è el treno Z 150.

L'ha faa anca i treni a scartament metrich per i ferrovij locali svizzer compagn de l'Allegra, ADLER e 'l SPATZ.

### Locomotiv
La Stadler la fa la locomotiva FFS Ee 922, locomotiva de manovra di Ferrovij Federai Svizzer, e anca la locomotiva ibrida FFS Eem 923.

### Tram

La Stadler la fa anca di tram, comé el Variobahn, el Tramlink e 'l Stadler Tango.

### Mezz personalizzaa
In tra i mezz faa de la Stadler per di esigenz speciai poeudom cità:
* Stadler NExT, treno ideaa per i Regionalverkehr Bern-Solothurn
* Stadler Allegra, treno per la Ferrovia Retica
* Stadler Metelica, tram per Ostrava e la Russia
* Di soluzion de tram per la Forchbahn e la Trogenerbahn

## Ligamm de foeura
* Sitt offizial
Cartagena (metropolitana de Madrid)

**Cartagena ** l'è 'na stazion de la Metropolitana de Madrid.

## Interscambi
 Fermada del bus

## Servizzi
La stazion la gh'ha 'sti servizzi chi:
 Biliettaria automatega
 Ascensoeur
Red di tram de Melbourne

La **red di tram de Melbourne** a l'è on sistema de straport publich che 'l quatta la città australiana de Melbourne. A l'è, cont i sò 250 km, la pussee longa del mond.

A l'è fada de 24 lign, 493 tram e 1'763 fermaa.

## Storia

## Lign

## Material rotabil

I tram a hinn del Comun e daa in leasing a la società de straport.

El tram Melbourne W a l'è doperaa dal 1923, e da fin agn 1990 a l'è recognossuu 'me simbol australian.

In del 1970 a l'è entraa in servizzi el Tram Melbourne Z, fondaa in sui tram svedes.

In tra el 1984 e 'l '86 a l'è faa su el Tram Melbourne A, insemma al tram Melbourne B, a dò cass.

Di tram moderni a gh'è el Alstom Citadis (classificaa C), el Siemens Combino (classificaa D), e 'l Bombardier Flexity, classificaa E.

## Incros cont la ferrovia

A gh'è tre passagg a nivell in tra la tranvia e la ferrovia in su la red, anca se originariament eren pussee spantegaa e hinn staa sostituii di pass a desnivell.

Per permett sia ai treni, alimentaa a 1500 V, sia ai tram, alimentaa a 600 V, de passà a gh'è on sistema che 'l alimenta la catenaria a segonda del mezz.

## Vos correlaa
*Straport in Australia
*Servizzi ferroviari suburban de Melbourne
Stadler GTW

El **Stadler GTW** a l'è ona familia de automotris fada de la ditta Stadler Rail.

A hinn faa in pussee variant, cont different scartament, alimentazion e numer de cass: A caratterizzà el GTW a l'è la presenza de on element central con dent el motor.

## Storia
La Biel–Täuffelen–Ins-Bahn, arent de Berna, l'era dré a cercà on treno linger per sostituì i sò vegg treni, e cont el pianal rebassaa senza fà tropp lavoraa in sui stazion.

In del 1995 i prototip a hinn staa presentaa a la ditta Mittelthurgau-Bahn, e cont el sò falliment a hinn staa venduu in Italia.

## Caratteristich

Per GTW intendom ona familia de treni assee eterogenea, cont on design esterno che 'l va da squadraa a quell Streamlining.

A caratterizzà la familia a l'è la presenza de on element intermedi con dent el motor e i alter infrastruttur.

A hinn disponibil sia alimentaa a Diesel sia cont alimentazion elettrica, de terza rodaia o de catenaria cont el pantograf.

## Operator

In di Stat Unii el GTW a l'è doperaa in sui lign del New Jersey, e in sul Capital MetroRail de la città de Austin, e anca in la eBART de la California.

In Franza la Panoramique des Dômes la gh'ha quater GTW.

In del straport regional in Italia a l'è doperada de Trenord, Sistemi Territoriali, SAD, di Ferrovie Udine Cividale e de Ferrovie del Sud Est

In Spagna i Ferrocarrils de la Generalitat de Catalunya i gh'ha 2 GTW diesel per la ferrovia Lleida-La Pobla, ch'han faa volzà debon el numer di treni servii.

In Isvizzera a l'è doperaa di lign regionai.

## Variant
A gh'è pussee variant del GTW, e hinn poeu dividuu a segonda del rodigg, cont l'us svizzer de indicà cont dò grupp de cifer i treni, separaa de 'na sbarra: Quell a manzina a l'è el numer di ass motor, quell a drizza el total.

*Stadler GTW 2/6, a dò cass
*Stadler GTW 2/8, a trè cass
*Stadler GTW 4/8, a trè cass
*Stadler GTW 4/12, a quater cass

Originariament l'era fada domà la 2/6, ma poeu a hinn staa progetaa i alter modej.

## Vos correlaa
*Stadler FLIRT
*Stadler KISS
Tram ATM 4600-4700

I **Tram ATM 4600-4700** a hinn 'na serie de tram de la ATM de Milan doperaa in su la red cittadina dal 1955.

## Storia
I 4600 a hinn staa progettaa 'me version articolada del tram ATM 5300, e l'è staa ordinaa in 15 esemplar a la Stanga, cont l'elettrificazion fada de la TIBB. 13 vettur a hinn staa consegnaa in del 1955, i alter dò l'ann dopo, cont el passagg de elettrich-pneumatich a intregament elettrich.

I bon resultaa han menaa la ATM a crompànn alter 18 intregament elettrich, faa de la Breda e consegnaa in del 1960.

## Caratteristich
A hinn di tram articolaa, a dò cass e monodirezionai.

Ispiraa ai tram ATAC 7000, semper de la Stanga, i gh'ha i dò carèj di estremità 'me motor, e 'l carrell in mezz 'me giostra Urbinati per tegnì l'articolazion.

## Livrea
'Sti tram a hinn entraa in servizzi cont la livrea verda bitonal, obbligatoria in quei agn.

In di agn 1970 a hinn coloraa cont el naranz ministerial, e l'è giontada ona banda negra, cavada poeu in del 1990.

Dal 2010 a hinn coloraa de Giald Milan, color ciappaa di classich tram ATM 1500.


File:Milano tram 4700 verde.jpg|Tram in livrea original
File:Milano - piazzetta Reale - tram ATM 4609.jpg|Tram in livrea naranz primitiva
File:Milano - piazza IV Novembre - tram 4722.jpg|Tram in livrea naranz senza banda
File:Milano - corso di Porta Romana - tram 4610.jpg|Tram in livrea Gialda Milan


## Bibliografia
* 

## Alter progett
Ferrocarrils de la Generalitat de Catalunya

I **Ferrocarrils de la Generalitat de Catalunya** a hinn ona società pubblica de la Generalità de Catalogna che la gestiss di servizzi de straport publich in Catalogna, principalment su rodaia.

A hinn sò la pupart di straport suburban de Barcelona, quater lign de la metropolitana de Barcelona e di lign regionai desconnettuu in tra de lor.

Gestissen anca di stazion de schi e de funicolar.

## Storia
La società la nass el 5 de settember del 1979, per gestì i lign publich de la Catalogna. A l'è stada la prima impresa pubblica fada su de la Generalità de Catalogna restaurada.

## Servizzi

## Vos correlaa
*Rodalies de Catalunya
Kassel RegioTram

El **Kassel RegioTram** a l'è on sistema de tram-treno de la città de Kassel. A l'è fondaa in sul modell Karlsruhe e l'è intregament operativ dal 2007 e gestii de ona joint venture de la Deutsche Bahn e di straport regionai de Kassel.

## Idea
L'idea del RegioTram a l'è quella de taccà direttament la zona de Kassel cont la soa area metropolitana, e permett di viagg dirett senza trasbord.

El coeur de la infrastruttura a l'è on passant in tra el sistema suburban e quell urban faa in la Stazion Centrala de Kassel.

## Storia

I primm proeuv de servizzi del gener a hinn staa faa in del 2001 cont di treni prestaa de la Saarbahn, in su la tratta Kassel-Warburg.

I tram Alstom a hinn staa consegnaa in del 2004 e han ciappaa servizzi in del 2005 in su la linia R3.

A fin 2006 a l'è verta la linia R4, e in del del 2007 la linia R9.

## Lign
El sistema a l'è faa de 4 lign che corren in su 184 km de binari, de che 6 faa su proppi per el servizzi. I lign a hinn:
*RT3: Hofgeismar-Hümme – Kassel
*RT4: Wolfhagen – Kassel
*RT5: Melsungen – Kassel
*RT9: Schwalmstadt-Treysa – Kassel

## Material rotabil

El sistema el dopera 28 RegioCitadis de la Alstom consegnaa in del 2004, e arent ai tram doperaa in su la red olandesa RandstadRail.

18 a hinn di tram cont doppia elettrificazion, doperaa in sui lign de treno, e 10 a hinn dotaa de motor Diesel per andà in sui lign senza elettricità.

## Vos correlaa
*Red di tram de Kassel